Hayop ka.
Nahuli rin kita sa wakas.
Ikumusta mo na lang ako sa boss ko.
Jeong Gu-won.
Do Do-hee.
Ano'ng kailangan mo?
Ako…
ang bodyguard ng bodyguard ko!
'Wag kayong lalapit.
Ba't ba kasi kailangang i-charge lahat ng bagay?
'Wag kayong lalapit.
Hulihin n'yo!
Jeong Gu-won!
Marunong ka bang
mag-tango?
Tango?
Dapat may tiwala ka sa kapareha mo kapag sumasayaw ka ng tango.
Anong pagsasayaw ng tango ang sinasabi mo?
Hulihin n'yo siya!
Sa likod mo!
Mga ugok, bakit bigla kayong nagsasayawan?
Umayos kayo!
Ano ba 'to?
"Unang patakaran ng mga bodyguard.
Di siya dapat mawala sa paningin mo.
Pangalawa.
Di ka dapat lalayo sa kaniya.
At pangatlo.
'Wag na 'wag kang…
mahuhulog sa kaniya."
Ano'ng problema?
Ayos ka lang ba?
Tumawag na 'ko sa mga pulis.
Umalis na muna tayo rito.
Jeong Gu-won!
Jeong Gu…
Jeong Gu-won!
Magsasara na ang mga pinto.
Ano 'tong…
EPISODE 5 ONLY YOU
SUNWOL FOUNDATION
Ano'ng nangyari? Nasugatan ka ba?
Kunin n'yo ang first-aid kit!
-Patingin. -May gusto bang pumatay sa 'kin?
Bakit napakatalas nitong espada?
Ano?
Bituing Jin, pambihira ka talaga.
Sa sobrang galing mo,
nasugatan mo ang sarili mo ng mapurol na espadang 'to.
Salamat.
Ayusin mo ang mga prop, puwede?
Ayusin n'yo ang mga prop!
Heto na.
Akin na. Ako na'ng gagawa.
Malapit na ang palabas pero walang pakialam si Director Jeong.
Pero palagi naman akong nandito para sa 'yo.
-Di pa ba sapat 'yon? -Siyempre hindi.
Tama nga.
Nagkakamabutihan na ba sila ni Do Do-hee?
-Ano? -Magkasama sila sa trabaho
at palagi silang magkasama.
Ano ka ba?
Alam mo namang may pusong bato siya.
Mahigit 20 taon ka nang may gusto sa kaniya
pero kailanman di siya nagkainteres…
Buwisit.
Siguro kahit papaano nagkaroon naman…
Ang sinasabi ko lang,
katulad ng puso niya ang 200-taong ice cream
na nakalimutan na sa ilalim ng freezer.
Sobrang nanigas na 'yon kaya hindi na nakakaramdam.
Hindi lang siya basta guwapo, napakaguwapo niya.
Pero sa loob ng 200 taon…
Pero sa loob ng 200 taon, single siya. May dahilan 'yon.
Nababahala pa rin ako.
Masama ang kutob ko sa babaeng 'yon.
Wala na ba talagang ibang paraan maliban sa pagiging bodyguard niya?
Ito ang pinakamagandang paraan sa ngayon.
Ayaw mo bang magpahinga muna?
Wala lang 'to.
Kapos na 'ko sa oras.
Simulan natin mula sa umpisa.
May problema sa 'kin.
Nahuhulog na ba 'ko sa isang hamak na tao?
Hindi kaya…
dahil do'n sa tattoo?
E kasi…
Bakit gano'n na lang siya kung makatingin?
Dati di siya mapakali pag di nahahawakan ang pulso ko.
Tapos ngayon para na lang akong hangin?
Dapat ko bang tiisin 'to?
Ako lang ba ang nakakaramdam ng kakaiba?
Pupusta akong may nararamdaman din siya.
Bakit ba bigla na lang siyang nanlamig?
Matindi sa una, tapos manlalamig.
Ano siya, mainit na Americano na may yelo?
Wala akong pakialam kung mainit o malamig siya.
Gagawin ko na lang ang gusto ko.
Masyado na 'kong nahuhumaling.
NAKA-SCHEDULE BUKAS BLIND DATE
Hindi, dapat kong malaman
kung mainit o malamig siya sa 'kin.
SUNWOL FOUNDATION
Heto na.
Magpapakahumaling ako sa huling pagkakataon.
Walang problema sa 'kin.
Masamang epekto lang 'to nang pagkawala ng kapangyarihan ko.
Kung tatanungin niya kung ba't ako nandito,
sasabihin kong di ako makatulog kakaisip
tungkol sa mga gagong 'yon.
Darating ako nang walang pasabi.
Matutuwa siyang makita ako kung may gusto siya sa 'kin.
Kung wala, maiirita siya.
Ilang segundo lang 'yon.
Di niya madaraya ang reaksiyon niya
sa sandaling makita niya 'ko.
Sino ka?
E ikaw? Magnanakaw ka ba?
Mas mukhang ikaw 'yon kaysa sa 'kin.
Parang di naman tayo nagkakalayo.
Do Do-hee?
-Kilala mo 'ko? -Di mo 'ko kilala?
Grabe, di mo kilala si Bituing Jin.
E di ako pala talaga ang sikat dito kung gan'on.
Umalis ka na.
Di nagpapapasok ng mga bisita nang ganitong oras.
Di ako basta bisita lang, kaya hindi ako aalis.
Duda ako diyan.
May espesyal akong relasyon sa director dito.
Jeong Gu-won?
Bukas ang mga ilaw.
Nasa'n na siya?
Wala sa hitsura niya ang pagiging palabasa.
Dekorasyon lang siguro ang mga 'to.
Libangan ba niyang mangolekta ng mga antigong orasan?
Pero bakit magkakamukha naman?
Ang mga numero…
Lahat talaga kakaiba sa kaniya, 'no?
Sinabi ko bang puwede mong pakialaman ang gamit ko?
Diary mo ba 'yan o ano?
Ba't ang sungit mo?
Krus?
Ang bastos mo.
Ano?
Bakit halos nakahubad ka na?
Di ba dapat nag-eensayo ka?
Di 'yon…
Babe.
Di ba sinabi ko na sa 'yong 'wag magpakita ng balat sa harap ng ibang babae?
-"Babe"? -Kung gagawin mo 'yan,
mahuhumaling ang mga babae sa 'yo kahit malamig ang trato mo sa kanila.
Gaya ng mga langaw.
Tumigil ka na at bumalik sa pag-eensayo.
Palagi ka na lang nagsusungit kapag may mga ibang tao.
Ang cute-cute mo.
Pumunta ka sa teatro mamaya.
May sasabihin ako.
Ito ang tunay
na "espesyal na relasyon".
Sino siya?
Wala ka na ro'n.
Muntik na kaming magpatayan kanina.
Gusto kong makilala kung sino ang muntik ko nang mapatay.
Pumunta ka ba ngayon para manghimasok sa personal kong buhay?
Hindi.
E, kasi
bigla ka na lang umalis.
Nag-alala ako.
Ayaw lang kitang makasama.
Pero heto ka,
inaabala na naman ako.
May ginawa ba akong mali?
-Wala. -E, ano'ng problema?
Walang dahilan para maging mabait ako sa 'yo.
May sasabihin ka pa ba?
Malinaw na nagkamali ako.
Pasensiya na sa abala.
Do Do-hee.
Maling-mali ka talaga.
Mr. Park, palabas na si Do Do-hee.
Siguraduhin mong makakauwi siya nang ligtas.
Tingnan mo ang loob ng locker number 17.
Mukhang maganda ang epekto sa 'yo ng gamot
pero bantayan pa rin natin ang paggaling mo.
Wala namang kakaiba, di ba?
Maliit lang na bagay,
pero may pinatay ako.
Gano'n ba?
Ano?
Sinubukan ko lang kung nakikinig kayo.
Sira-ulo.
-Magsimula na tayo? -Sige.
Di ko alam na umiinom pala kayo, Mr. Noh.
Oo naman, nagpipigil lang ako.
Mahirap sigurong magpigil sa nakaparaming paraan hanggang ngayon.
Salamat sa mabilis na pagtugon n'yo tungkol sa audit team.
Katatagan ng kompanya ang lagi naming uunahin.
Tungkol diyan, dapat nating punan ang naiwang posisyon ng nanay ko.
Aasahan kong muli ang tulong n'yo.
Mula nang inihayag sa publiko ang habilin ng yumaong chairwoman,
mukhang malugod na tinatanggap nang lahat ang pinakabatang chairwoman sa kasaysayan.
Kaya di madaling
hayagang ipakita ang suporta namin sa inyo.
Parang nakababatang kapatid ko si Do-hee pero marami akong natututuhan sa kaniya.
Naging mabuting halimbawa siya.
Pero…
kung patuloy nating kukunsintihin ang mga anomalyang gaya niya,
magkakagulo ang mundo.
Di na madaling mabuhay sa mundong 'to.
Ang pandaraya ang huling bagay na hahayaan ng mga tao.
Di na tinatangkilik
ang nepotismo ngayon.
Di namin puwedeng aksiyunan ang mga bagay na di magugustuhan ng mga shareholder.
Mukhang di n'yo 'ko naiintindihan.
Hayaan n'yong ipaliwanag ko.
Nakatanggap kayo kamakailan
ng munting regalo mula sa subcontractor natin, di ba?
"Binuwag ng mga director ang audit team na binuo ayon sa huling utos ng chairwoman
at tinanggap ang pera mula sa isang subcontractor."
Matatawag nang pag-amin 'yon sa lahat ng mga katiwalian n'yo.
Pero kayo mismo ang nagbigay ng utos na 'yon.
Ako?
Tingin mo gagawin 'yon ng isang anak na nagluluksa
sa pagpanaw ng kaniyang ina?
Di ako nagbigay o tumanggap ng pera.
Paano n'yo 'yon mapapatunayan?
Ang kasakiman n'yo ang nagdulot niyan, di ako.
Hinding-hindi naman talaga madaling mabuhay sa mundong 'to.
Kapag walang kang kapangyarihan,
tatapakan at gigipitin ka.
Isa lang ang paraan nang mga mahihina para mabuhay.
Ang kumampi sa pinakamakapangyarihan.
Wala nang iba pa.
Tama ka.
Sira-ulo nga ako.
'Yong tungkol kay Mr. Cha.
Gaano katagal siyang nagtrabaho para sa 'yo?
Halos dalawang taon bago siya lumipat sa Mirae Group.
May nangyari bang kakaiba sa loob ng panahong 'yon?
Wala naman.
Ang kapal ng mukha niyang ibulsa ang pondo ng kompanya.
Di 'yon dahil sa kapal ng mukha.
Gahaman lang talaga siya.
Tama ka.
Papasok na 'ko sa kuwarto kung wala na kayong sasabihin.
Bakit gulat na gulat ka?
Di ko narinig na pumasok ka.
Ano'ng pinagkakaabalahan ni Do-gyeong ngayon?
Di ko alam.
Ayaw ko na ring malaman.
Naghapunan ka na ba?
Oo naman.
Di na natanggal.
TAPUNAN NG DAMIT
Napakahusay!
Bituing Jin, ang galing mo talaga.
Kahit sugat mo di ka mapigilan.
Napakagaling.
Ano sa tingin mo, Director Jeong?
Mahusay.
Ilang beses akong nagkamali.
Ilang beses akong wala sa tiyempo.
Nagkamali ka?
Nandito ka nga ngayon pero lumilipad naman ang isip mo.
Wala ka sa sarili nitong mga nakaraan.
Guwapong lutang naman siya. Ano pa ba'ng kailangan niya?
E di sabayan mo ang tiyempo kung gano'n.
Masaya ka na? Aalis na 'ko.
TAGAPAGPATUPAD
PUMASOK SI ABRAXAS SA CHAT ROOM
ABRAXAS: WALA AKONG MAKITA SA FOOTAGE
Siya ang may gawa niyan.
Ang kahina-hinalang lalaki sa tabi niya.
Kakaiba siya.
Binugbog niya ang napakaraming lalaki nang mag-isa.
ABRAXAS: MALINAW NA MAS MAGALING SIYA SA 'YO
PAG MAS MAILAP ANG BIKTIMA MO MAS MASISIYAHAN KA PAG NAHULI MO
HULIHIN MO SIYA AT MAPAPAWI ANG UHAW MO
Sa sandaling mawala siya,
magagawa ko ang trabaho ko.
UMALIS
Magandang umaga, ma'am!
Maganda nga ang umaga.
Ito ba 'yong pinag-usapan n'yo no'ng nakaraan?
Grabe, ako lang ba o parang biglang lumamig dito?
Sabagay, di na rin masyadong masama.
Kung ako si Ms. Do, papalakulin ko na siya agad.
May palakol si Ms. Do?
Oo, mayroon.
Wala ka talagang alam, 'no?
Ano'ng ibig mong sabihin?
Gusto ako ng mga tao dahil sensitibo at palakaibigan ako.
Buti ka pa.
Naiinggit talaga 'ko sa 'yo.
Di mo kailangang mainggit.
Nag-away ba kayo?
Kayo ni Ms. Do.
Nakita ko kayong
magkahawak-kamay sa ilalim ng mesa no'ng team dinner.
'Wag kang mag-alala.
Di halata pero wala akong kaibigan dito kaya ligtas ang sekreto mo sa 'kin.
Ano?
Nag-away ba kayo?
Di man lang ako makapagbasa ng diyaryo nang tahimik.
-Ikandado mo ang pinto. -Opo, sir.
Di man lang masarap.
Paano naging kape 'to?
Ito ang kailangan mo ngayong araw.
-Alak ba 'yan? -'Wag mong banggitin 'yan ngayon.
Instant coffee.
Bakit may umiinom ng ganitong basura?
Inimbento 'to para samantalahin ang mga manggagawa.
Di mo ba alam ang kasabihan?
"Instant coffee ang tanging kasiyahan na maibibigay ng mga employer."
-"Kasiyahan"? -Oo.
Masyado nang OA ang mga tao.
Iniinom n'yo ba 'to para makalimutang alipin kayo?
Tatlong taon akong naghanap ng trabaho.
At pangarap ko noong
makainom ng instant coffee sa opisina.
At ang pinakaimportanteng parte, ang makapagsuot ng employee ID.
Mukhang nakatadhana ka talagang maging alipin.
Sinayang mo ang tatlong taon para maging alipin?
Nandiyan ka pala, Mr. Jeong.
-Mr. Jeong, paalis na si Ms. Do. -Ito ang payo
mula sa taong mas may karanasan sa 'yo.
Tumahimik ka.
"Tumahimik"? Napaka…
Di naman tayo dapat binabayaran sa oras ng pahinga, di ba?
Tama?
Hello? Hi, kumusta ka?
Si Hassan ba 'to? Kumusta na, Hassan?
Hassan…
Gusto mo?
Paalis na si Ms. Do.
Kakaiba ang lasa nito.
Nasa kompanya tayo ng inumin.
Sino'ng may lakas ng loob na bumili ng inumin mula sa ibang kompanya?
Ang mga kabataan talaga ngayon…
Ang lalakas ng loob. Nakamamangha sila.
Nasaan kaya siya?
Wala rin si Ms. Shin.
Ms. Shin.
Do Do-hee. Ayos ka lang ba?
Oo, ayos lang ako.
Ano'ng nangyayari?
Ms. Do, nahuli ko 'yong salarin.
Tumabingi ang ulo niya!
Patay na ba siya?
Hindi siya ang salarin. Maling tao ang nahuli mo.
Kilala mo ba siya?
Buhay siya.
Director Jeong!
Bakit ka lumalayo?
Sino ka? Layuan mo 'ko!
-Director Jeong. -'Wag kang lalapit.
-Director Jeong. -Sabi nang 'wag kang lalapit, e.
Nag-alala lang ako sa 'yo…
kasi parang balisa ka.
Sasaglit lang sana 'ko para kumustahin ka.
Ayaw kong magmukhang kahina-hinala
kaya nagpanggap akong deliveryman.
Mahusay.
Di ka talaga nagmukhang kahina-hinala.
Di ko naisip na aakalain nilang ako 'yong salarin.
Di ba 'ko mukhang mabait pag nakatalikod?
-Talaga ba? -Oo.
Bakit mo gagawin
ang walang kuwentang bagay na 'to?
Lumalayo na nga ako,
pero sinira mo ang deskarte ko!
"Lumalayo"?
Tama.
Kung iisipin, nangyari lahat ng 'to dahil sa 'yo.
Simula no'ng pinakita mo sa 'kin 'yong The Bodyguard na 'yon o kung anuman,
parang may nag-iba na sa 'kin.
Paanong may nag-iba?
Ang puso ko…
Pasensiya na.
Nalaman kong nagtatrabaho ka sa Sunwol Foundation.
Pasensiya na sa nagawa kong pagkakamali.
Pero kung di lang kihina-hinala ang ikinilos ni Mr. Park Pak-yu…
Nagtatrabaho siya sa Sunwol Foundation.
Naging padalos-dalos ako sa paggamit ng dahas.
Hindi Park Pak-yu ang pangalan ko, kundi Park Bok-gyu.
Park Pak-yu.
Bok-gyu.
Pak-yu.
-Ako lang ba nakakapansin? -Oo.
Naging padalos-dalos siya dahil sa mga nangyari nitong nakaraan.
Pasensiya na.
Kung gano'n…
Sige, naiintindihan ko.
Gusto naming magbigay ng kabayaran para sa mga pinsalang pisikal at mental.
Hindi…
ko 'yan tatanggihan.
-Di na kailangan. -Sabi mo, e.
Pero…
-Ako ang nasaktan. Bakit… -Tumahimik ka.
Ayos ka lang ba?
Ha? Oo, ayos lang ako.
Saan gaganapin ang meeting?
A, oo nga pala. Sumunod ka sa 'kin.
-Sige. -Dito.
Lilinawin ko lang.
Pinababayaan kita di dahil wala akong kakayahan.
Hinahayaan kitang mangasiwa
dahil mas mahalaga ang pamilya sa krisis.
Nagpapasalamat ako ro'n.
Mamuhunan ka sa Mirae Apparel gaya ng sinabi mo, a.
O 'yon na ang katapusan nito.
Pasensiya na at nahuli ako.
Akala ko di ka na aabot.
Siyempre darating ako. Di kita puwedeng iwan mag-isa rito.
Bago natin talakayin ang pangunahing layunin,
Boboto tayo para sa pagpasok sa emergency management system.
Napagpasiyahan na ito…
-Agad? -…para mabawasan ang kalituhan
kasunod ng pagpanaw ng chairwoman.
Gusto naming ihalal bilang acting chair
si CEO Noh Suk-min ng Mirae Electronics.
Pakinggan natin si Mr. Noh.
Iginugol ng nanay ko ang buong buhay niya sa pagbuo ng Mirae Group.
Gagawin ko ang lahat para maibalik ang katatagan ng organisasyon.
Lahat ng director, maaari na kayong bumoto gamit ang device na nasa harap n'yo.
CEO NOH SUK-MIN BILANG ACTING CHAIRMAN PABOR: 16, KONTRA: 2, DI BUMOTO: 0
Idinedeklara ko si CEO Noh Suk-min
bilang bagong acting chairman sa bisa ng boto ng karamihan.
Nagpapasalamat ako sa tiwala n'yo sa 'kin sa pagiging acting chairman.
Ipinapangako 'kong ilatag ang pundasyon para sa kinakabukasan ng Mirae Group.
Tara na, Do-hee.
Ilan ba talaga ang bodyguard mo?
Ano ba ang kinatatakutan mo?
Kung sabagay,
guguluhin ka talaga ng konsiyensiya mo pag marami kang kasalanan.
Ayos lang, Seok-hoon.
Di nangangagat ang asong tumatahol.
Tumatahol ang aso dahil sa takot.
Wala ka nang kakampi.
Wala kang kakamping may kapangyarihan.
-Su-ahn. -Gumising ka nga, Seok-hoon.
Bilang isang namumuhunan, di ba dapat mas malinaw sa 'yo ang nangyayari?
Di siya magiging chairwoman.
Napakarami niyang kaaway.
Di ko hahayaang mangyari 'yon
kahit pa ipaubaya ko kung ano'ng mayro'n ako.
Malas mo.
Mangyayari 'yon ng mas mabilis sa inaasahan mo.
Tingin mo uupo lang ako at manonood?
Aabangan ko ang susunod mong gagawin.
Bakit ang bastos mo…
Tama na 'yan.
Masasaktan si Mama na makitang nag-aaway ang pamilya niya.
-Anong pamilya? -Noh Su-ahn.
Napakabilis ng mga pangyayari. May acting chairman na agad.
'Yon ang kinakailangan ngayon.
Sandali ko lang naman iiwan ang kompanya sa pangangalaga mo.
Do-hee.
Humahantong sa pagkakamali ang pagmamadali.
At mababago ng pagpapakasal ang buhay mo habambuhay.
'Wag mong madaliin ang paghahanap sa tamang tao.
Ipaubaya mo na sa 'kin ang kompanya.
Nakakapanatag ng loob 'yan.
Pero hindi 'yon magtatagal.
Padalhan mo ako ng imbitasyon sa kasal mo.
Gusto kong dumalo bilang kapamilya mo.
Ang ganda ng tattoo mo.
Bagay sa 'yo.
Nagpa-tattoo ka? Kailan?
Kamakailan lang.
Gano'n ba?
Puwede ba tayong mag-usap sandali?
Do-gyeong.
Lumabas na ang lahat. Nasaan na si Do-hee?
Kilala mo 'ko, di ba?
Hindi.
E di hayaan mong sorpresahin kita.
Ayaw ko sa mga sorpresa.
Bihira kong mapansin ang mga empleado
pero nakuha mo ang atensiyon ko nang tanggihan mo 'yong proposal ni Do-hee
nang napakabilis.
Interesado ka ba sa pagmomodelo?
Kaya kitang pasikatin.
Di ko na kailangang mas sumikat pa.
Mabait pero brusko.
Ikaw si Mr. Jeong Gu-won, di ba?
Sinabi sa 'kin ni Do-hee na ilang beses mo na siyang iniligtas.
Salamat dahil nariyan ka para sa kaniya.
Ipagpatuloy mo lang ang pag-aalaga sa Do-hee ko.
Di ko 'yon ginawa para sa 'yo.
At 'wag mo 'kong diktahan.
NOH SU-AHN
'Wag mo siyang pansinin.
Bastos talaga siya sa lahat.
Tara na.
Saan ka pupunta?
Mag-uusap kaming dalawa.
"Kaming dalawa"?
"Do-hee ko"?
Ito ang dahilan kung bakit ako nahuli sa board meeting.
"Mga financial statement ng Mirae Group"? Ito 'yong sa nakalipas na dalawang taon.
May nahanap akong kahina-hinala diyan.
Dalawang taon ang nakararaan, bumili ang Mirae Group
ng barko mula sa isang kompanya na may napakamahal na presyo.
Pero nawawala ang barko.
Kaya nag-imbestiga ako
at nalaman kong nagsara na 'yong kompanya kamakailan.
Malinaw na halimbawa ito ng accounting fraud.
Ano ba'ng pinaplano nila sa loob ng kotse?
Mag-iimbestiga pa 'ko.
Imposibleng nalinis na nila lahat ng ebidensiya.
Sana nga tama ka.
Siyanga pala,
di ba kayo nagkaka-ilangan ni Mr. Jeong?
Bakit naman? Magkatrabaho lang kami.
Aalis na 'ko.
Mag-ingat ka.
Sasabihan kita pag may nalaman pa ako.
Salamat, Seok-hoon.
Basta para sa 'yo.
"Basta para sa 'yo." Kalokohan.
Do-hee.
Di bale na. Mag-ingat ka.
Sige.
Anong klaseng pagsulyap 'yan?
-Ano? -Ano?
-Tumingin ka sa 'kin. -Talaga?
Ramdam ng mga tao pag may nakatingin sa kanila.
Mali ka ng inaakala.
Di na ngayon.
Wala na 'kong pakialam kahit ano pa ang gawin mo
at mas lalong di ko na bibigyan ng malisya.
Mabuti kung gano'n.
HEAD ATTORNEY JEONG JUN-HO
Siguradong may kahina-hinala rito.
Puwede ba tayong magsampa ng mga kaso?
Para magawa 'yon, kakailanganin mo ng matibay na ebidensiya.
Puwedeng manganib ang buhay mo sa paghahabol sa mga chaebol.
Walang mapapatunayan ang di tiyak na ebidensiya.
Sinuri namin ang motorsiklo na sinakyan niya
pero di 'yon dokumentado at hindi ma-trace.
At di rin tumugma
ang litrato niya sa database namin.
Hindi umuusad ang imbestigasyon namin.
Siguro dapat maging pain ako.
'Wag kang mag-isip nang ganiyan.
Naiintindihan ko na nag-aalala ka
pero sisiguraduhin kong makakabalik ka sa ligtas na araw-araw mong pamumuhay
sa lalong madaling panahon.
SEOUL SEOCHO POLICE STATION
Ano'ng ibig mong sabihin na maging pain?
Kailangan niyang magpakita para masaktan ako.
'Yon ang pagkakataon natin para mahuli siya.
Padalos-dalos ka talaga.
Gano'n na 'ko kadesperado.
At saka, ayaw ko man aminin,
pero napakahusay mong bodyguard.
Ms. Do Do-hee?
Oo. Masaya akong makilala ka.
Prosecutor Choi Woo-sun nga pala.
Gagalingan ko
gaya ng pangalan ko.
Sa wakas, nagkita rin tayo.
Isang karangalan 'yon.
Maupo ka na.
At sino naman 'to?
Bodyguard ko siya. Sana ayos lang sa 'yo.
Ayos lang.
Nakaugalian na 'yan ng mga mayayaman, di ba?
Pasensiya na no'ng nakaraan.
Mabuti na rin 'yon.
Tumaas lalo ang halaga mo.
Ang halaga ko?
Balita ko, magiging chairwoman ka.
Tama.
Nag-order na ako para sa 'yo.
Gusto mo ng steak at wine, di ba?
At gusto mo rin ako, di ba?
Prosecutor ka, di ba?
Mag-ingat ka,
o kakasuhan kita
ng pagnanakaw ng puso ko.
Saan ba niya natutuhan ang mga gano'ng linyahan?
Kumain na muna tayo.
Sinabihan ko silang ihain lahat nang sabay-sabay.
Mahilig tayong mga Korean sa isang mesang puno ng pagkain, di ba?
-Gusto n'yo ba 'tong tikman? -Sige.
Gusto ko 'to.
Di ako umiinom sa umaga.
Sayang naman.
Magkita tayo sa gabi sa susunod.
Nag-order ako ng lobster ayon sa rekomendasyon ng restaurant.
Tingnan ko nga.
Dapat tratuhin ang pagkain katulad ng wine.
Tikman lang dapat
pagkatapos lasapin ang amoy nito.
Punuin mo ang ilong mo ng amoy.
Bitaw.
Sandali lang. Babalik din ako.
Ano'ng ginagawa mo?
Pinatahimik ko siya.
Di ko na matiis.
'Wag kang makialam.
Wala ako sa mood para makipagbiruan sa 'yo.
Paumanhin do'n.
-Ayos ka lang ba? -Oo naman.
Sariwang-sariwa talaga ang lobster dito.
Ano'ng gagawin mo mamaya?
May dadaluhan akong paglilitis.
Bakit mo natanong?
Irehistro na natin ang kasal natin ngayon.
Napakatapang mo.
Talagang kahanga-hanga
ang mga taong nakatakdang gawin ang mga dakilang bagay.
Kung gano'n…
magkita tayo sa district office pagkatapos ng paglilitis.
Magkita tayo mamaya.
Di ako makapaniwalang ikakasal tayo sa loob ng dalawang oras.
Gano'n din ako.
Sige na.
Pakakasalan mo ba talaga ang gagong 'yon?
Prosecutor siya.
Kailangan ko ng taong kayang kalabanin ang mga chaebol.
Kahit na, di mo puwedeng pakasalan ang tulad niya.
Ano ba'ng pakialam mo?
Di na mahalaga kung sino.
Di naman 'to tunay na kasal.
Maghanda na kayo ng press release.
Bukas na gaganapin ang kasal.
Ikaw at si Mr. Jeong ang puwedeng maging saksi.
Sabi nino?
Pumili ka ng damit para sa 'kin, Ms. Shin.
'Yong magarbo at magandang tingnan sa kamera.
Para naman sa singsing…
Di na kailangan.
Mayroon na ritong galing kay Madam Ju.
Di ko na kaya 'to.
Magpakasal o makipaghiwalay ka kung kanino man, wala akong pakialam.
Pero 'wag mong ipakita ang ganiyang hitsura sa 'kin.
Sino ka ba para sabihin kung ano dapat ang hitsura ko?
Mukha ka kasing kakaladkarin papunta sa katayan.
E, di 'wag mo 'kong tingnan.
Tama ka. Di na 'ko titingin.
Ano'ng ginagawa mo?
Di na kita kailangang makasama pag nahuli na natin ang salarin.
-Ano? -Hulihin na natin ang gagong 'yon.
Pasensiya na,
pero mukhang di natin siya kaya.
Masuwerte na tayo at nakaligtas tayo.
Kung makakalaban natin siya ulit…
Tapos ano?
Mga mahihina kayo.
Kung nandito pa si Boss, siguradong nagagalit siya ngayon.
-Patawad, sir! -Patawad, sir!
Alis. Ayaw ko kayong makita!
-Aalis na kami, sir. -Magpahinga ka, sir.
Sabi nang alis, e.
Ano'ng ginagawa n'yong dalawa rito?
Paano ang salarin?
Gaya ng sabi mo,
isang gago lang ang makikipagkasundo sa isa pang gago.
Nakikita mo 'to?
Hanapin n'yo ang lalaking 'to ngayon din.
Mukhang uto-uto ba kaming Wild Dogs, sa 'yo?
Tingin mo susundin kita?
Magaling.
Sa 'yo ko na lang ibubunton.
-Jeong Gu-won. -Nakailag ka, a.
Subukan mong ilagan 'to.
Ano'ng ginagawa mo?
Di ba halata?
Ginagantihan ko siya.
Kasalanan mo ang lahat ng 'to.
Nagulo ang isipan ko mula nang pukpukin mo 'ko sa ulo!
Tumigil ka na. Baka mamatay siya.
Patawad.
Kasalanan ko ang lahat.
Sige, gagawin ko ang gusto mo.
Huli na.
-Akin na ang pulso mo. -Ayaw ko.
'Wag mo 'kong pigilan.
Sabi nang 'wag mo 'kong pigilan, e.
Bakit ka ba nagagalit?
Umayos ka nga at sabihin mo sa 'kin kung ano'ng problema mo.
Gusto mo talagang malaman? Ha?
Ikaw.
Ikaw ang problema ko.
Perpekto ang buhay ko hanggang sa nakilala kita.
Naging magulo ang lahat mula nang dumating ka.
Kung di dahil sa 'yo,
di ako magkakaganito.
Itigil na natin 'to.
Pakakawalan na kita.
Di na kita bodyguard mula ngayon.
Sige, itigil na natin ang kalokohang 'to.
Nanganganib ang buhay ko.
Di ko alam kung sino o bakit.
Kailangan mo ang tattoo mo at kailangan ko ang kapangyarihan mo.
Ito ang tanging paraan para makuha nating pareho ang gusto natin.
Kadalasang pinapaganda ng mga tao ang mga walang kuwentang emosyon
bilang mga tao.
Hindi kita gagamitin
at baka mapagsamantalahan ko rin ang kahinaan ng mga tao.
Perpekto ang buhay ko hanggang sa nakilala kita.
Naging magulo ang lahat mula nang dumating ka.
Tao ako.
Taong may damdamin at hindi lang charger para…
Kung di dahil sa 'yo,
di ako magkakaganito.
Itigil na natin 'to.
Salamat.
Pasensiya na. May nangyari kasi.
Tatawagan kita bukas.
'Wag.
'Wag!
Pakiusap, 'wag!
Pakiusap, 'wag mong ituloy!
Pakiusap!
Jeong Gu-won.
Do Do-hee.
Muntik na talagang mamatay si Do Do-hee kagabi.
Mahahanap din natin ang nasa likod nito.
Ang tunay na salarin sa likod ng nagbabalatkayo.
Ano naman kung makapatay ako?
Dapat kong malaman kung ano talagang pinagdaraanan niya.
At ano ang karapatan mo, ha?
Ako lang ang kakampi niya.
Ano'ng nakakatawa? Ano kaya ang pinagtatawanan nila ro'n?
-Nagseselos ka ba? -Nagseselos?
Di ko maintindihan kung bakit nagseselos ang mga tao.
Ba't mo siya inaaya ngayon?
Basta.
Ayaw kong mamatay si Do Do-hee.
Tagapagsalin ng subtitle: Marlyn M.